“เทสลา” โดนสั่งพักการซื้อขายหลัง “อีลอน มัสก์” โผล่ทวีตถอดหุ้นออกจากตลาดฯนิวยอร์ก
“เทสลา” โดนสั่งพักการซื้อขายหลัง “อีลอน มัสก์” โผล่ทวีตถอดหุ้นออกจากตลาดฯนิวยอร์ก
8 ส.ค. 2561

ผู้สื่อข่าวรายงานว่า ตลาดหุ้นนิวยอร์กประกาศพักการซื้อขายหุ้นเทสลา ในช่วงเวลาราว 14.00 น. ตามเวลาสหรัฐฯ หรือวันพุธเวลา 01.00 น.ตามเวลาในประเทศไทย หลังจากที่ นายอีลอน มัสก์ ประธานเจ้าหน้าที่บริหารของเทสลา ทวิตเตอร์ข้อความระบุว่าตนกำลังพิจารณานำเทสลาออกจากการเป็นบริษัทจดทะเบียนในตลาดฯ ที่ระดับราคา 420 ดอลลาร์
อย่างไรก็ตาม ภายหลังจาก นายอีลอน มัสก์ ทวิตข้อความดังกล่าว ส่งผลให้ราคาหุ้นเทสลาปรับตัวขึ้นแรงมาอยู่ที่ระดับ 367 ดอลลาร์
ขณะเดียวกันมีการรายงานข่าวว่า กองทุนบริหารความมั่งคั่งของประเทศซาอุดีอาระเบียได้มีการเข้าซื้อหุ้นเทสลาจำนวน 3-5% หรือคิดเป็นวงเงิน 1.9-3.1 พันล้านดอลลาร์